ՍԵՎԱՆԱ ԼՃԻ ԷԿՈՀԱՄԱԿԱՐԳԻ ԽՆԴԻՐՆԵՐԸ

 **Սևանա լիճը**

Սևանա լիճ (նաև` Գեղամա ծով)՝ լիճ [Հայաստանի](http://hy.wikipedia.org/wiki/%D5%80%D5%A1%D5%B5%D5%A1%D5%BD%D5%BF%D5%A1%D5%B6) [Գեղարքունիքի մարզում](http://hy.wikipedia.org/wiki/%D4%B3%D5%A5%D5%B2%D5%A1%D6%80%D6%84%D5%B8%D6%82%D5%B6%D5%AB%D6%84%D5%AB_%D5%B4%D5%A1%D6%80%D5%A6): Հայաստանի Հանրապետության ամենախոշոր, իսկ [Հայկական բարձրավանդակի](http://hy.wikipedia.org/wiki/%D5%80%D5%A1%D5%B5%D5%AF%D5%A1%D5%AF%D5%A1%D5%B6_%D5%A2%D5%A1%D6%80%D5%B1%D6%80%D5%A1%D5%BE%D5%A1%D5%B6%D5%A4%D5%A1%D5%AF) մեծությամբ երրորդ լիճը ([Վանա լճից](http://hy.wikipedia.org/wiki/%D5%8E%D5%A1%D5%B6%D5%A1_%D5%AC%D5%AB%D5%B3) և [Ուրմիա լճից](http://hy.wikipedia.org/wiki/%D5%88%D6%82%D6%80%D5%B4%D5%AB%D5%A1_%D5%AC%D5%AB%D5%B3) հետո): Հնում հայտնի է եղել Գեղամա ծով, Գեղարքունյաց ծով կամ Լուխմիտա անուններով: Ի տարբերություն Ուրմիա և Վանա լճերի, բաց լիճ է և ունի [քաղցրահամ ջուր](http://hy.wikipedia.org/w/index.php?title=%D5%94%D5%A1%D5%B2%D6%81%D6%80%D5%A1%D5%B0%D5%A1%D5%B4_%D5%BB%D5%B8%D6%82%D6%80&action=edit&redlink=1): Սևանա լճի մեջ են թափվում 28 գետակներ, և նրանից սկիզբ է առնում [Հրազդան գետը](http://hy.wikipedia.org/wiki/%D5%80%D6%80%D5%A1%D5%A6%D5%A4%D5%A1%D5%B6_%D5%A3%D5%A5%D5%BF): Աշխարհի քաղցրահամ ջուր ունեցող ամենաբարձրադիր լճերից մեկն է։ Գտնվում է [ծովի](http://hy.wikipedia.org/wiki/%D4%BE%D5%B8%D5%BE) մակերևույթից 1916 մ բարձրության վրա։ Երկրաբանական ուսումնասիրությունները ցույց են տալիս, որ Սևանա լիճն առաջացել է [3-րդական դարաշրջանում](http://hy.wikipedia.org/w/index.php?title=3-%D6%80%D5%A4%D5%A1%D5%AF%D5%A1%D5%B6_%D5%A4%D5%A1%D6%80%D5%A1%D5%B7%D6%80%D5%BB%D5%A1%D5%B6&action=edit&redlink=1) և ի սկզբանե եղել է ավելի ծանծաղ, քան այսօր: Այդ են վկայում Սևանա լճի ափին 20-րդ դարի 50-ական թվականներին կատարված հնագիտական ուսումնասիրությունները։Լճում [էնդեմիկ](http://hy.wikipedia.org/wiki/%D4%B7%D5%B6%D5%A4%D5%A5%D5%B4%D5%AB%D5%AF) տեսակներց է [իշխան ձուկն](http://hy.wikipedia.org/wiki/%D5%8D%D6%87%D5%A1%D5%B6%D5%AB_%D5%AB%D5%B7%D5%AD%D5%A1%D5%B6) իր չորս տեսակներով` [գեղարքունի](http://hy.wikipedia.org/w/index.php?title=%D4%B3%D5%A5%D5%B2%D5%A1%D6%80%D6%84%D5%B8%D6%82%D5%B6%D5%AB&action=edit&redlink=1), [ամառային բախտակ](http://hy.wikipedia.org/wiki/%D4%B1%D5%B4%D5%A1%D5%BC%D5%A1%D5%B5%D5%AB%D5%B6_%D5%A2%D5%A1%D5%AD%D5%BF%D5%A1%D5%AF), [ձմեռային բախտակ](http://hy.wikipedia.org/w/index.php?title=%D5%81%D5%B4%D5%A5%D5%BC%D5%A1%D5%B5%D5%AB%D5%B6_%D5%A2%D5%A1%D5%AD%D5%BF%D5%A1%D5%AF&action=edit&redlink=1), [բոջակ](http://hy.wikipedia.org/w/index.php?title=%D4%B2%D5%B8%D5%BB%D5%A1%D5%AF&action=edit&redlink=1): Լճի մակարդակի արհեստական իջեցման հետևանքով իշխանի համար կենսաբանական պայմանները խիստ վատացել են: Այն այժմ ոչնչացման եզրին է և գրանցված է [Կարմիր գրքում](http://hy.wikipedia.org/wiki/%D4%BF%D5%A1%D6%80%D5%B4%D5%AB%D6%80_%D5%A3%D5%AB%D6%80%D6%84): 1924 թվականից [Լադոգա](http://hy.wikipedia.org/wiki/%D4%BC%D5%A1%D5%A4%D5%B8%D5%A3%D5%A1) և [Չուդ](http://hy.wikipedia.org/w/index.php?title=%D5%89%D5%B8%D6%82%D5%A4&action=edit&redlink=1) լճերից [Սևան](http://hy.wikipedia.org/wiki/%D5%8D%D6%87%D5%A1%D5%B6) է բերվել [սիգը](http://hy.wikipedia.org/w/index.php?title=%D5%8D%D5%AB%D5%A3&action=edit&redlink=1), որը շատ արագ բազմացավ և ունի արդյունագործական նշանակություն: Սևանի ձկնատեսակներից է նաև [կողակը](http://hy.wikipedia.org/w/index.php?title=%D4%BF%D5%B8%D5%B2%D5%A1%D5%AF&action=edit&redlink=1):

 **Էկոլոգիական խնդիրները**

Դժվար է գերագնահատել Սևանա լճի դերն ու նշանակությունը Հայաստանի Հանրապետության, ինչպես նաև Հարավային Կովկասի տարածաշրջանի համար: Իսկ մի շարք ցուցանիշներով և գործակիցներով` մասնավորապես կենսաբազմազանության ոլորտում, լիճն ունի նաև համաշխարհային /գլոբալ նշանակության: Վերջին 80 տարիների ընթացքում լիճը ենթարկվել է ծանր փորձությունների, որոնք կանգնեցրեցին նրան բնապահպանական աղետի նախաշեմին: Ներկայումս նախաձեռնվում են ակտիվ գործողություններ լճի փրկության համար, սակայն դեռ մնում են խնդիրներ և ռիսկեր, որոնք պահանջում են համալիր հետազոտություններ և գիտականորեն հիմնավորված լուծումներ: Լիճը վարակվեց կապտականաչ ջրիմուռներով, խախտվեց նաև գազային ռեժիմը՝ պակասեց թթվածնի քանակը, որը և իր հերթին անդրադաձավ կենդանական և բուսական աշխարհի վրա:

Ջրի մակարդակի իջնելը, որը 1950 թվականից էներգետիկ կարիքների և ոռոգման նպատակով լճից մեծ քանակությամբ ջրի բաց թողնման հետևանք էր: Այն հանգեցրեց շատ ձկնատեսակների ոչնչացման, ափամերձ հատվածների ճահճացման և բնապահպանական աղետի իրական վտանգի առաջացման: 80-ականներին լճից ջրի բացթողումը էապես կրճատվեց, և կառուցվեց 48 կիլոմետր երկարությամբ [Արփա-Սևան թունելը](http://hy.wikipedia.org/w/index.php?title=%D4%B1%D6%80%D6%83%D5%A1-%D5%8D%D6%87%D5%A1%D5%B6_%D5%A9%D5%B8%D6%82%D5%B6%D5%A5%D5%AC&action=edit&redlink=1)` [Արփա](http://hy.wikipedia.org/wiki/%D4%B1%D6%80%D6%83%D5%A1) գետի ջրերը լիճ տեղափոխելու համար: Այդուհանդերձ, լճի ներկայիս մակարդակը 11 մետրով ցածր է նախնականից, որը 2000 մետրով բարձր է եղել ծովի մակերևույթից: Լճի իջնելուն համընթաց բարձրանում է նաև ջրի ջերմաստիճանը և այդ պատճառով տուժում են ձկներն ու [բուսատեսակները](http://hy.wikipedia.org/w/index.php?title=%D4%B2%D5%B8%D6%82%D5%BD%D5%A1%D5%BF%D5%A5%D5%BD%D5%A1%D5%AF%D5%B6%D5%A5%D6%80%D5%A8&action=edit&redlink=1), որոնք սովոր էին սառը ջրին:

Եթե Սևանի մակարդակը բարձրանա, ջրի տակ են մնում 2770 հա անտառ, որից 600-ը այս տարի մաքրվում են, կառուցվում է 2.2 կմ նոր ճանապարհ, Լճաշենի և Սևանի արանքում 5 մ-ով բարձրացվում է ճանապարհը: Բացի այդ, ջրի տակ են մնում 18 կմ էլեկտրահաղորդման համակարգեր և 19 կմ գազատար, որոնք բոլորը տեղափոխվելու են: Ըստ տվյալների մինչև 1908 մետրը գոյություն ունի 1690 ափամերձ կառույց` անօրինական և ընդամենը 66` օրինական: Այն բոլոր կառույցները, որոնք 1905 մետրից ներքև են, պետք է մաքրվեն` օրենքով սահմանված կարգով. որոնք օրինական են, պետք է օրենքով սահմանված կարգով փոխհատուցվեն, որոնք անօրինական` օրենքով սահմանված կարգով, առանց փոխհատուցումների մաքրվեն:
Մաքուր ջուր ունենալու նպատակով ուշադրության են արժանի նաև կենսաբազմազանության հարցերը` ֆլորայի, պահունի, պահունային ձկնապաշարների խնդիրները: Կան առաջարկներ, որ ձկնորսությունը 3-4 տարով դադարեցվեն, և թույլատրեն միայն խեցգետնի և կարասի որսը` ափամերձ շրջաններում:

Այսօր առանձնահատուկ անելիքներ ունեն Սևանի ավազանում ապրողներն ու հանգստացողները: Նախ պետք է մաքուր պահել լճափերը: Չմոռանալ, որ ափից նույնիսկ մի քանի կիլոմետր հեռվից անձրևաջրերն ու գետերը դեպի լիճն են քշում այն ամենը, ինչ հանդիպում է ճանապարհին: Ամռանը հազարավոր մարդիկ են այցելում Սևան՝ հանգստանալու, բայց երբեմն թողնում են «տհաճ այցետոմսեր»: Մինչդեռ հարկ է, որ մեկնելուց առաջ բծախնդրորեն մաքրեն հանգստավայրերը: Իզուր հոսող մի բաժակ ջուրը, մի բարակ առուն հարվածում են լճին: